<https://www.bharatkhabar.com/if-you-are-worried-about-increasing-weight-in-lockdown-control-in-two-days/#newsarticle>
<http://schema.org/articleBody>
"नई दिल्ली। लंबे समय से देश और दुनिया जानलेवा कोरोना वायरस की वजह से लॉकडाउन में है। दुनिया के अधिकतर देश इस समय लॉक हैं। ऐसा ही कुछ हाल भारत में भी देखने को मिल रहा है। जो लोग सुबह उठकर घूमने जाते थे या फिर किसी भी तरह की एक्सरसाइज करते थे वो अब नहीं कर पा रहे हैं। इस माहौल में आम हो या खास सभी बढ़ते वजन की समस्या से जूझने लगे हैं।    लॉकडाउन कब तक चलेगा इसका अभी तक किसी को नहीं पता है। ऊपर से घर में कैद लोगों की मानसिक और शारीरिक स्थिति प्रभावित होने लगी हैं। बिना काम के घर में लंबे समय तक रहने की वजह से लोगों को अब मोटापे का डर सताने लगा है तो आपको बता दें, इस समय घबराने की कोई जरूरत नहीं है बल्कि वजन घटाने के लिए यह समय बहुत ही अच्छा है। क्योंकि आपके पास समय की कोई कमी नहीं है। पेट की चर्बी को कम करने के लिए सबसे आसान उपाय हेल्दी डाइट और कुछ व्यायाम हो सकते हैं।        &nbsp;    आप घर पर अपने खाली समय का उपयोग अपने वजन कम करने में लगा सकते हैं। आज हम आपको कुछ टिप्स और डाइट के बारे में बताएंगे, जो आपकी पेट की चर्बी को कम करने में मददगार होंगे।     \tमहिला हो या पुरूष हो पेट की चर्बी कम करने के लिए भी पोषण का काफी महत्व है। बढ़ते वजन को कम करने के लिए हमेशा फाइबरयुक्त चीजों का ही सेवन करना चाहिए। फाइबर की वजह से ज्यादा देर तक भूख नहीं लगती है और पेट भरा-भरा महसूस होता है। इसलिए आप अपने भोजन में जहां तक हो सके अधिक से अधिक फल, सब्जियों और अनाज का इस्तेमाल करें।   \tपपीता में वो सारे पोषक तत्व मौजूद हैं, जो मोटापे को घटाने में मददगार हैं। पपीता एक ऐसा फल है जो पूरे साल, हर मौसम में पाया जाता है। पपीता न सिर्फ आपकी खूबसूरती पर चार चांद लगाता है बल्कि आपके पेट को भी सही रखता है। वजह घटाने में पपीता रामवाण कहा जाता है।   \tजहां तक हो सके इस दौरान खाने के बीच में नमकीन बिस्किट खाने से बचें। अगर आप बिना अंतराल के कुछ न कुछ खाते रहेंगे तो आपका वजन बढ़ता ही जाएगा।   \tबेहतर होगा आप इस समय तला-भूना खाने से बचें ऐसा करके आप अपनी डाइट को भी कंट्रोल कर सकते हैं।   \tअगर आप चाहते हैं कि आपकी स्लिम बॉडी ऐसे ही बनी रहे तो उसके लिए आपको सुबह उठकर आसान योगा करना होगा इसके लिए आप नेट का सहारा ले सकते हैं वो अपनी डाइट में तरस पदार्थों का ज्यादा इस्तेमाल करना होगा। जहां तक हो सके लॉकडाउन में बाहर ले लायी हुई चीजों का कम से कम इस्तेमाल करें।   \tअगर आप परिवार के साथ रहती हैं और आज कल आपका ज्य़ादा से ज्यादा समय रसोई में बित रहा है तो एक बार अपने परिवार से इस मुद्दे पर बात जरूर करें और उन्हें सीमित साधनों की जरूर जानकारी देते हुए अपना स्थिति से अवगत कराएं इसके साथ ही आप अपने परिवार के साथ मिलकर कोई खेल भी खेल सकती हैं। इससे आप शारीरिक और मानसिक दोनों ही तरह से स्वस्थय रह सकते हैं।   \tमोटापे को घटाने के लिए आप रस्सी का सहारा ले सकते हैं व कुछ व्यायाम करके अपने आप को स्वस्थ्य रख सकते हैं।   \tइन आसान तरीकों को अपनी दिनचर्या का हिस्सा बनाकर आप अपना मोटापा भी घटा सकते हैं व अपने शरीर को स्वस्थय भी रख सकते हैं।"
<https://www.bharatkhabar.com/if-you-are-worried-about-increasing-weight-in-lockdown-control-in-two-days/>